ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670008839

ขอให้แก้ไขปัญหาการจำหน่ายสินค้ากีดขวางบนบาทวิถี บริเวณ ร้านอาหารตามสั่ง (ไม่ทราบชื่อ) ซอยอ่อนนุช 58 เขตสวนหลวง กรุงเทพมหานคร จุดสังเกต ร้านดังกล่าวตั้งอยู่หน้าปากซอยอ่อนนุช 58 ลักษณะของร้านจะจำหน่ายอยู่ในตึกแถว ติดกับถนน เนื่องจากผู้ร้องแจ้งว่าร้านดังกล่าว (ไม่ทราบวันและเวลาเปิดร้านที่แน่ชัด) มีการนำเก้าอี้และรถจักรยานยนต์ (ผู้ร้องไม่ทราบว่าเป็นรถของร้านค้าฯ หรือลูกค้าที่เข้ามาซื้อสินค้า) ออกมาตั้งไว้บนบาทวิถีทำให้กีดขวางทางเดิน ผู้คนสัญจรผ่านไปมาลำบาก โดยเฉพาะผู้พิการจะเดินไม่สะดวกสบาย โดยผู้ร้องเคยเผลอเดินชนเช่นกัน ประกอบกับผู้ร้องพบเห็นว่าพื้นที่ดังกล่าวมีการตั้งเสา ทรงกลมและป้ายบอกทางบนถนน กีดขวางบนบาทวิถีด้วย ประสบปัญหามาเป็นระยะเวลาประมาณ 1 สัปดาห์แล้ว เบื้องต้นผู้ร้องยังไม่เคยแจ้งเรื่องไปที่หน่วยงานใด จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนให้แก่ประชาชนที่สัญจรผ่านต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook